同鄧使君賞雙頭牡丹
作者：李石
朝代：宋

paragraphs: 兼金必貴雙，玨玉不獨隻。
嫣然彼叢生，佳處亦求匹。
沙寒水成練，雪洞山立壁。
春回小洛陽，淑氣自融液。
主人似維摩，拈花許入室。
不礙清浄眼，粉黛眩青赤。
聯香颯輕吹，並影旭朝日。
有如猗蘭心，相同不相敵。
偶來飲此酒，對花情有激。
試哦常棣章，反經道如一。